|  |
| --- |
| D:\Dokumenti\Grb i zastava Velike Gorice\Grb_RH_220pix.png |
| **REPUBLIKA HRVATSKA** |
|  |
| **ZAGREBAČKA ŽUPANIJA**  **GRAD VELIKA GORICA**  UPRAVNI ODJEL ZA  PROSTORNO PLANIRANJE, GRADITELJSTVO I ZAŠTITU OKOLIŠA |
|  |

KLASA: 351-07/25-01/04

URBROJ: 238-31-09-25-

Velika Gorica, \_\_\_\_\_\_\_\_ 2025. godine

Na temelju Zaključka o osnivanju i imenovanju Povjerenstva za procjenu prijavljenih programa/projekata prijavljenih na natječaj u području zaštite okoliša i natječaju *za financiranje programa/projekata udruga u području zaštite okoliša i prirode* (Klasa:\_\_\_\_\_\_\_\_\_\_; Urbroj:\_\_\_\_\_\_\_ od \_\_\_\_\_). Povjerenstvo je na 1. sjednici održanoj \_\_\_\_\_ 2025. godine donijelo

**POSLOVNIK**

**Povjerenstva za procjenu prijavljenih programa/projekata na natječaj za financiranje programa/projekata udruga u području zaštite okoliša i prirode u 2025. godini**

**Članak 1.**

1. Ovim Poslovnikom Povjerenstvo za procjenu prijavljenih programa/projekata (u daljnjem tekstu: Povjerenstvo) uređuje način obavljanja svojih zadaća, prava i obveza članova Povjerenstva, način donošenja odluka i druga pitanja iz svoga djelokruga.
2. Povjerenstvo će raditi prema odredbama ovog Poslovnika.

**Članak 2.**

1. Zadaća je svakog člana Povjerenstva da:

* se upozna s tekstom javnog natječaja za financiranje programa/projekata udruga u području zaštite okoliša i prirode u 2025. godini (u nastavku: Javni natječaj) i potpiše izjavu o nepristranosti i povjerljivosti;
* razmotri i prema postavljenim pitanjima u propisanom obrascu procjene programa/projekta ocijeni prijave u sklopu Javnog natječaja koje su ispunile propisane administrativne uvjete natječaja;
* prijave procijeni objektivno, nepristrano i bez subjektivnih utjecaja te svaku dodijeljenu ocjenu obrazloži pismeno i usmeno, dajući reference na prijavu i razloge zbog čega je dodijeljena upravo ta ocjena, pozivajući se na podatke iz same prijave;
* procijeni troškove projekta prema Obrascu proračuna;
* istakne najveće prednosti i mane svake procijenjene prijave;
* preporuči traženje dodatne dokumentacije ako ocijeni da je potrebna.

1. Zadaća je Povjerenstva da:

* u slučaju opravdane spriječenosti procjenjivača imenuje zamjene tako da se svakom pojedinom procjenjivaču imenuje zamjena ili da se imenuje jedna zamjena koja može zamijeniti bilo kojeg od procjenjivača, te je u tom slučaju obvezna nastaviti procjenu projekata do kraja faze procjene
* osigurava da procjenjivači budu jednako opterećeni te da po jednom natječaju procjenjuju najviše 30 prijava
* zbrajanjem ukupnih ocjena pojedinačnih obrazaca za procjenu svake prijave dobije srednju bodovnu vrijednost prijava koje se u konačnici rangiraju sukladno ukupnim bodovima s time da konačnu ocjenu čini prosjek ocjena članova koji su sudjelovali u ocjenjivanju
* na temelju dodijeljenih ocjena, izrađuje prijedlog (privremenu rang-listu) i rezervnu listu za financiranje
* daje prijedlog za odobravanje financijskih sredstava za programe/projekte.

**Članak 3.**

Konačnu odluku o odobrenim financijskim sredstvima donosi **Gradonačelnik Grada** **Velika Gorica.**

**Članak 4.**

1. Povjerenstvo ima 5 članova i voditelja/icu Povjerenstva.
2. Voditelj/ica Povjerenstva koordinira radom Povjerenstva i priprema zbirna izvješća zbrajanjem pojedinačnih ocjena svakog člana Povjerenstva, usuglašava stajališta te priprema završno izvješće o radu Povjerenstva.

**Članak 5.**

1. Svaki član Povjerenstva ima obvezu na samom početku potpisati Izjavu o nepristranosti i povjerljivosti. Potpisom Izjave, članovi Povjerenstva potvrđuju kako će tijekom obavljanja svojih zadataka postupati povjerljivo, nepristrano i u skladu s načelom izbjegavanja sukoba interesa. U skladu s tim, potpisom Izjave obvezuju se čuvati povjerljivost svih podataka kojima raspolažu, postupati isključivo na temelju pravila struke i objektivnih pokazatelja u skladu s nacionalnim propisima, djelovati potpuno neovisno, nepristrano i jednako prema svim projektnim prijedlozima u postupku odabira, bez ikakvih vanjskih utjecaja.
2. Dođe li do spoznaje tijekom rada u Povjerenstvu da se nalazi u mogućem sukobu interesa, svaki/a član/ica Povjerenstva o tome će odmah izvijestiti ostale članove Povjerenstva, o čemu Povjerenstvo donosi konačnu odluku.

**Članak 6.**

Član/ica Povjerenstva ima pravo podnijeti ostavku, a o ostavci je odmah dužan telefonom i/ili elektroničkim putem obavijestiti voditelja/icu Povjerenstva.

**Članak 7.**

1. Za vrijeme rada u Povjerenstvu, član Povjerenstva ne smije za vrijeme ni nakon procesa razmatranja prijava informirati javnost i/ili podnositelja prijava o sadržaju rasprava i ocjenama danim za pojedine prijavljene projekte niti iznositi u javnost podatke internog karaktera.
2. Prijedlozi Povjerenstva i imena članova/ica Povjerenstva mogu postati javni tek nakon objave rezultata natječaja.

**Članak 8.**

Administrativnu i stručnu pomoć u radu Povjerenstva i sve stručno-tehničke poslove vezane uz natječaj obavljat će Upravni odjel za prostorno planiranje, graditeljstvo i zaštitu okoliša Grada Velike Gorice.

**Članak 9.**

Ovaj Poslovnik usvojen je na sjednici održanoj \_\_\_\_\_\_ 2025. godine.

Voditelj/ica Povjerenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*

Članovi/ice Povjerenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis)*