**Grad Velika Gorica,** Trg kralja Tomislava 34, Velika Gorica, OIB:7583496334 (u daljnjem tekstu: Grad), kojeg zastupa gradonačelnik Krešimir Ačkar, mag. theol.

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_u daljnjem tekstu: Korisnik), kojeg zastupa predsjednik/ca \_\_\_\_\_\_\_\_\_\_\_\_\_\_\_\_\_\_\_\_\_\_\_\_

# sklapaju

# U G O V O R

**o dodjeli financijskih sredstava za prijavljene programe i projekte**

**u području zaštite okoliša u 2025. godini**

**Članak 1.**

Na temelju provedenog Javnog natječaja za financiranje programa i projekata udruga u području zaštite okoliša i prirode u 2025. godini, objavljenog \_\_\_\_\_\_\_\_\_2025 g. (u daljnjem tekstu: Natječaj) i Zaključka o dodjeli financijskih sredstava za prijavljene programe i projekte udruga u području zaštite okoliša i prirode u 2025. godini Grada Velike Gorice (u daljnjem tekstu: Zaključak), Grad će isplatiti Korisniku sredstava osigurana u Proračunu Grada Velike Gorice za 2025. godinu, u Razdjelu 06 – Upravni odjel za prostorno planiranje, graditeljstvo i zaštitu okoliša u ukupnom iznosu:

\_\_\_\_\_\_\_\_\_\_\_\_\_\_\_\_\_\_\_\_\_\_\_ eura (slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eura

za podršku projektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv programa/projekta)

s rokom izvršenja najkasnije do kraja 2025. godine.

**Članak 2.**

Sredstva iz članka 1. ovog Ugovora mogu se koristiti isključivo za provedbu programa sukladno uvjetima natječaja i prema točki OBRASCA ZA PRIJAVU PROGRAMA/PROJEKTA (opis programa/projekta) koji je sastavni dio ovog Ugovora.

**Članak 3.**

Sredstva iz članka 1. ovog Ugovora isplatit će se na žiro račun Korisnika IBAN:**\_\_\_\_\_\_\_\_\_\_\_\_\_\_\_\_\_\_\_\_\_\_** u roku od 15 dana od potpisivanja Ugovora.

**Članak 4.**

Korisnik se obvezuje Gradu dostaviti izvješće o izvršenju programa odnosno projekta koje mora sadržavati: opisni tekstualni i financijski izvještaj, kopije računa, i svih drugih dokumenata te fotografije. U financijskom izvještaju navode se cjelokupni troškovi neovisno o tome iz kojeg su izvora financirani. Obvezno se dostavljaju i dokazi o nastanku troška podmirenog iz sredstava Grada (preslike faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslike naloga o prijenosu ili izvoda sa žiro računa).

Izvješće se izrađuje na propisanim obrascima i dostavlja Gradu najkasnije do 31.1.2026. godine.

**Članak 5.**

Grad pridržava pravo kontinuiranog praćenja i vrednovanja izvršenja programa Korisnika iz članka 1. ovog Ugovora te preispitivanje financija i troškova u bilo koje vrijeme trajanja financijske potpore ili nakon završetka programa.

Ukoliko Grad vrši kontrolu na licu mjesta iz stavka 1. ovog članka, istu će obaviti u prostorijama Korisnika, o čemu je istoga dužan pisano obavijestiti najkasnije tri (3) radna dana prije datuma početka obavljanja kontrole na licu mjesta.

**Članak 6.**

Korisnik se obvezuje pravodobno izvijestiti Grad o eventualnim objektivnim smetnjama tijekom realizacije programa koje onemogućuju ili bitno mijenjaju opseg, vrstu planiranih aktivnosti i/ili korisnika programa, izvršenje programa u ugovorenom roku ili izvršenje programa u planiranim stavkama proračuna, kako bi se mogle ugovoriti izmjene ugovornih obveza.

**Članak 7.**

Izmjene ugovornih obveza Korisnik može zatražiti najkasnije 30 dana prije isteka roka izvršenja programa. Svaka izmjena ugovornih obveza treba biti zatražena i odobrena u pisanom obliku.

Zahtjev za preraspodjelu dijela sredstava i/ili zahtjev za produženje roka provedbe programa Korisnik dostavlja Gradu u pisanom obliku s obrazloženjem i s prijedlogom novog obrasca proračuna provedbe programa.

Grad ima pravo odbiti preraspodjelu dijela sredstava i/ili produženje roka provedbe programa ukoliko se time bitno mijenja sadržaj i priroda programa ili ako zahtjev nije utemeljen na objektivnim razlozima za preraspodjelu i/ili produženje roka provedbe programa.

**Članak 8.**

Ako Grad utvrdi da je Korisnik nenamjenski koristio sredstva za izvršenje programa iz članka 1. ovog Ugovora ili nije izvršio program u ugovorenom roku, Korisnik je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Grada u roku od 30 dana od dana primitka pisane obavijesti Grada o potrebi vraćanja zaprimljenih sredstava.

**Članak 9.**

Ako Grad utvrdi da Korisnik nije ispunio ugovorne obveze, uskratit će pravo na financijsku potporu projekata Korisnika u sljedeće dvije godine.

**Članak 10.**

Korisnik se obvezuje na svim tiskanim, video i drugim materijalima vezanim uz program istaknuti logotip i naziv Grada kao institucije koja financira program koji je predmet ovog Ugovora.

Korisnik sredstava prilaže uz izvještaje materijale koji dokazuju provedbu ovog programa (fotografije, preslike novinskih članaka, najmanje dvije publikacije tiskane sredstvima ove potpore i slično).

Korisnik je suglasan da Grad koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih potpora, ilustracije razvoja civilnoga društva u Gradu.

**Članak 11.**

Grad ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa.

**Članak 12.**

Sve eventualne sporove iz ovog Ugovora ugovorne strane su suglasne rješavati sporazumno.

**Članak 13.**

Ovaj Ugovor stupa na snagu danom potpisivanja obiju ugovornih strana i sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Grad.

KLASA:

URBROJ:

Velika Gorica

**GRADONAČELNIK** **KORISNIK SREDSTAVA**

**Krešimir Ačkar, mag.theol.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_