|  |
| --- |
| D:\Dokumenti\Grb i zastava Velike Gorice\Grb_RH_220pix.png |
| **REPUBLIKA HRVATSKA** |
|  |
| **ZAGREBAČKA ŽUPANIJA**  **GRAD VELIKA GORICA**  UPRAVNI ODJEL ZA PROSTORNO PLANIRANJE, GRADITELJSTVO I ZAŠTITU OKOLIŠA |
|  |



Javni natječaj za financiranje programa/projekata udruga

u području zaštite okoliša i prirode

u 2025. godini

***Upute za prijavitelje***

Datum objave javnog natječaja:

13.02.2025.

Rok za dostavu prijava na javni natječaj:

17.03.2025.

**Sadržaj**

[1. JAVNI NATJEČAJ ZA FINANCIRANJE PROGRAMA/PROJEKATA UDRUGA U PODRUČJU ZAŠTITE OKOLIŠA I PRIRODE U 2025. GODINI 3](#_Toc507398927)

[1.1. OPIS PROBLEMA ČIJIM SE RJEŠAVANJEM ŽELI DOPRINIJETI OVIM JAVNIM NATJEČAJEM 3](#_Toc507398928)

[1.2. CILJEVI JAVNOG NATJEČAJA I PRIORITETI ZA DODJELU SREDSTAVA 3](#_Toc507398929)

[1.3. PLANIRANI IZNOSI I UKUPNA VRIJEDNOST JAVNOG NATJEČAJA 3](#_Toc507398930)

[2. FORMALNI UVJETI JAVNOG NATJEČAJA 4](#_Toc507398931)

[2.1. PRIHVATLJIVI PRIJAVITELJI: TKO MOŽE PODNIJETI PRIJAVU? 4](#_Toc507398932)

[2.2. PRIHVATLJIVE AKTIVNOSTI KOJE ĆE SE FINANCIRATI PUTEM JAVNOG NATJEČAJA 5](#_Toc507398933)

[2.3. PRIHVATLJIVI TROŠKOVI KOJI ĆE SE FINANCIRATI JAVNIM NATJEČAJEM](#_Toc507398934) 5

[3. NAČIN PRIJAVE 7](#_Toc507398935)

[3.1. SADRŽAJ PRIJAVNOG OBRASCA 9](#_Toc507398936)

[3.2. DOSTAVLJANJE PRIJAVE 9](#_Toc507398937)

[3.3. ROK ZA SLANJE PRIJAVE 9](#_Toc507398938)

[3.4. KOME SE OBRATITI UKOLIKO IMATE PITANJA 10](#_Toc507398939)

[4. OCJENA PRIJAVA I DONOŠENJE ODLUKE O DODJELI SREDSTAVA](#_Toc507398940) 10

[4.1. PREGLED PRIJAVA U ODNOSU NA PROPISANE UVJETE JAVNOG NATJEČAJA 10](#_Toc507398941)

[4.2. OCJENA PRIJAVA KOJE SU ZADOVOLJILE PROPISANE UVJETE JAVNOG NATJEČAJA 10](#_Toc507398942)

[5. OBAVIJEST O DONOŠENJU ODLUKE O DODJELI FINANCIJSKIH SREDSTAVA 11](#_Toc507398944)

[5.1.](#_Toc507398945) SKLAPANJE UGOVORA O FINANICRANJU PROGRAMA/PROJEKTA…………………………………………………..12

[5.2. INDIKATIVNI KALENDAR NATJEČAJNOG POSTUPKA 12](#_Toc507398945)

[6. IZVJEŠTAVANJE O DODJELI ODOBRENE POTPORE 13](#_Toc507398946)

[7. POPIS NATJEČAJNE DOKUMENTACIJE 13](#_Toc507398947)

[7.1. NATJEČAJNA DOKUMENTACIJA………………………………………………………………………………………………………. 13](#_Toc507398948)

7.2. TEHNIČKA DOKUMENTACIJA…………………………………………………………………………………………………………..13

7.3. DODATNA DOKUMENTACIJA…………………………………………………………………………………………………………..14

# 1. JAVNI NATJEČAJ ZA FINANCIRANJE PROGRAMA/PROJEKATA UDRUGA U PODRUČJU ZAŠTITE OKOLIŠA I PRIRODE U 2025. GODINI

## 1.1. OPIS PROBLEMA ČIJIM SE RJEŠAVANJEM ŽELI DOPRINIJETI OVIM JAVNIM NATJEČAJEM

Očuvan okoliš je vrijedan kapital kojeg je aktivnom zaštitom te korištenjem obnovljivih izvora energije i drugih "zelenih tehnologija" moguće iskoristiti za otvaranje novih perspektiva i jačanje konkurentnosti, a isto tako i staviti u funkciju dugoročnog razvoja lokalne zajednice, otvaranja novih radnih mjesta i povećavanja životnog standarda. Prirodni resursi koji su sastavni dio grada posebno su osjetljivi te je neophodno osigurati trajnu zaštitu prirodnih resursa, u mjeri i na način koji osigurava dugoročno održivi razvoj grada. Potrebno je revitalizirati, očuvati i zadržati visok stupanj biološke raznolikosti na području grada. Kako bi zaštita okoliša Grada Velike Gorice (u nastavku: Grad) bila održiva potrebne su mjere i aktivnosti usmjerene na zaštitu i očuvanje prirode i unapređenje okoliša.

Ovim natječajem se žele prvenstveno sufinancirati programi/projekti koji će dovesti do podizanja svijesti o očuvanju i zaštiti okoliša i prirodi, energetskoj učinkovitosti i korištenju obnovljivih izvora energije te društvenoj otpornosti i prilagodbi na klimatske promjene.

## 1.2. CILJEVI JAVNOG NATJEČAJA I PRIORITETI ZA DODJELU SREDSTAVA

Natječajni postupak provodi se u skladu sa Zakonom o udrugama (NN 74/2014, 70/2017, 98/2019 i 151/22) i Uredbom o kriterijima, mjerilima i postupcima financiranja i ugovaranja programa/projekata od interesa za opće dobro koje provode udruge (NN 26/2015 i 37/2021; u nastavku: Uredba).

Opći cilj je zaštita okoliša i prirode.

Specifični ciljevi i prioritetna područja:

1. razvijati inovativne modele, tehnologije i rješenja utemeljenih na načelima održivog razvoja, osobito u području povećanja energetske učinkovitosti, pridonijeti povećanju korištenja obnovljivih izvora energije te promicati ekološko graditeljstvo;
2. pridonijeti očuvanju i revitalizaciji zaštićenih prirodnih područja i drugih prirodnih vrijednosti;
3. poticanje sudjelovanje građana u akcijama detekcija onečišćenih lokacija i onečišćivača na području Grada, čišćenja „divljih“ odlagališta otpada uz uspostavu mjera za sprječavanje njihovog ponovnog nastajanja; poticanje razvijanja inovativnih rješenja u području održivog gospodarenja otpadom i kružne ekonomije
4. poticanje angažiranih građana u aktivnostima koje pridonose društvenoj otpornosti na klimatske promjene
5. edukacija građana, naročito djece i mladih, o zaštiti prirode i okoliša osobito o prethodno navedenim temama.

## 1.3. PLANIRANI IZNOSI I UKUPNA VRIJEDNOST JAVNOG NATJEČAJA

Za financiranje programa/projekata u okviru ovog Javnog natječaja raspoloživ je iznos od **20.000,00 EUR**. Iznos financiranja koji se može zatražiti i ugovoriti po pojedinom programu/projektu je od **400,00 EUR** do najviše **2.650,00 EUR.**

# 2. FORMALNI UVJETI JAVNOG NATJEČAJA

## 2.1. PRIHVATLJIVI PRIJAVITELJI: TKO MOŽE PODNIJETI PRIJAVU?

1. Pravo podnošenja prijave na Javni natječaj ima pravna osoba koja je registrirana kao udruga ili druga organizacija civilnoga društva (zaklada, privatna ustanova, vjerska zajednica ili druga neprofitna organizacija) (u nastavku: Prijavitelj) sukladno Zakonu o udrugama.

Prijavitelj **mora** zadovoljiti sljedeće uvjete:

1. upisan je u Registar udruga, odnosno drugi odgovarajuči registar i u Registar neprofitnih organizacija;
2. registriran je na području Grada ili izvan Grada, uz uvjet da provedba programa/projekta utječe na povećanje kvalitete života lokalnog stanovništva, poboljšanje određenih usluga ili rješavanje nekog od problema na administrativnom području Grada;
3. ima usklađen statut s odredbama Zakona o udrugama koji je podnesen Uredu za udruge;
4. statutom je opredijeljen za obavljanje djelatnosti i aktivnosti koje su predmet financiranja i kojima se promiču uvjerenja i ciljevi koji nisu u suprotnosti s Ustavom i zakonom;
5. prijavljen program/projekt mora biti ocjenjen kao značajan (kvalitetan, inovativan i koristan) za razvoj civilnog društva i zadovoljenje javnih potreba Grada definiranih razvojnim i strateškim dokumentima, odnosno uvjetima natječaja;
6. uredno je ispunio i ispunjava obveze iz svih prethodno sklopljenih ugovora o financiranju iz javnih izvora;
7. nema dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu Grada te trgovačkim društvima u vlasništvu Grada;
8. protiv Prijavitelja, odnosno osobe ovlaštene za zastupanje organizacije Prijavitelja i voditelja programa/projekata ne vodi se kazneni postupak i nije pravomoćno osuđen za prekršaj ili kaznena djela definirana Uredbom;
9. ima organizacijske kapacitete i ljudske resurse za provedbu projekta i transparentno upravljanje javnim sredstvima;
10. ima utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način).

**(b)** Pravo prijave na Javni natječaj nemaju:

**(1)** prijavitelji koje ne ispunjavaju uvjete iz točke (a);

**(2)** ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;

**(3)** prijavitelji koji su u stečajnom postupku, postupku gašenja, postupku prisilne naplate ili u postupku likvidacije.

**(c)** Prijavitelj može podnijeti samo jednu prijavu za financijsku podršku programu/projektu čije razdoblje provedbe može trajati najkasnije do 31.12.2025. godine.

Prijavitelj koji prijavljuje program/projekt u cijelosti je odgovoran za njegovu provedbu, izvještavanje i rezultate. Isti Prijavitelj može biti partner na više programa/projekata unutar definiranih područja u točki 3. Javnog natječaja.

Prijavitelj projekta može imati jednog ili više partnera na provedbi projekta u kojem slučaju svaki od partnera popunjava i potpisuje obrazac izjave o partnerstvu. Obrazac potpisuje svaki partner pojedinačno i mora biti priložen u izvorniku.

## 2.2. PRIHVATLJIVE AKTIVNOSTI KOJE ĆE SE FINANCIRATI PUTEM JAVNOG NATJEČAJA

**(a)**Vremensko razdoblje za provedbu i financiranje programa/projekata je do kraja 2024. godine.

**(b)** Program/projekt se provodi na administrativnom području Grada. Prihvatljiva je provedba i na širem području, odnosno na području Republike Hrvatske i inozemstva, ako je to nužno za realizaciju pojedinih programskih/projektnih aktivnosti i ciljeva te uz uvjet da provedba programa/projekta utječe na poboljšanje kvalitete života lokalnog stanovništva, poboljšanje određenih usluga ili rješavanje nekog od problema na području Grada Velike Gorice.

**(c)**Prihvatljive aktivnosti programa/projekta opisana kao **prioritetna područja** su:

1. razvoj inovativnih modela, tehnologija i rješenja utemeljenih na načelima održivog razvoja, osobito u području povećanja energetske učinkovitosti, korištenje obnovljivih izvora energije te promicanje ekološkog graditeljstva;
2. očuvanje i revitalizacija zaštićenih prirodnih područja, i drugih prirodnih vrijednosti;
3. detekcija onečišćenih lokacija i onečišćivača na području Grada, čišćenje „divljih“ odlagališta otpada uz uspostavu mjera za sprječavanje njihovog ponovnog nastajanja; poticanje razvijanja inovativnih rješenja u području održivog gospodarenja otpadom i kružne ekonomije;
4. aktivnosti koje pridonose društvenoj otpornosti na klimatske promjene;
5. edukacija građana, naročito djece i mladih, o zaštiti prirode i okoliša, osobito o prethodno navedenim temama, održavanjem radionica, tribina, konferencija, sajmova i drugih manifestacija te izradom tiskanih i elektroničkih edukacijskih materijala.

Popis aktivnosti programa/projekta nije konačan, već samo ilustrativan te se u obzir za financiranje mogu uzeti i druge odgovarajuće aktivnosti koje doprinose ostvarenju općih i specifičnih ciljeva Javnog natječaja, a koje nisu navedene.

Pri provedbi aktivnosti Prijavitelj mora osigurati poštivanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

**(d)** Sljedeće vrste aktivnosti nisu prihvatljive za financiranje:

* aktivnosti koje se smatraju gospodarskom djelatnošću organizacije Prijavitelja;
* aktivnosti koje se odnose isključivo ili većinski na pojedinačno financiranje sudjelovanja članova Prijavitelja na seminarima, konferencijama i kongresima;
* aktivnosti koje se odnose isključivo ili većinski na pojedinačne stipendije za studije ili radionice;
* aktivnosti koje se odnose isključivo na razvoj strategija, planove i druge slične dokumente;
* aktivnosti koje se tiču isključivo pravne zaštite;
* aktivnosti koje se sastoje isključivo od istraživačkih akcija;
* aktivnosti koje se odnose na osnivanje privatne tvrtke.

## 2.3. PRIHVATLJIVI TROŠKOVI KOJI ĆE SE FINANCIRATI JAVNIM NATJEČAJEM

Sredstvima Javnog natječaja mogu se financirati samo stvarni i prihvatljivi troškovi nastali provođenjem aktivnosti programa/projekta u vremenskom razdoblju od 01.01. do 31.12.2025. godine. Prilikom procjene programa/projekta, **ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.**

(1)Pod prihvatljivim izravnim troškovima podrazumijevaju se troškovi[[1]](#footnote-1) koji su neposredno povezani uz provedbu pojedinih aktivnosti predloženih programa/projekata kao što su:

* troškovi usluga za organizaciju prihvatljivih aktivnosti (pri čemu treba posebno naznačiti vrstu i cijenu svake usluge);
* materijal za provedbu prihvatljivih aktivnosti;
* grafičke usluge (grafička priprema, usluge tiskanja letaka, brošura, časopisa i sl. pri čemu treba navesti vrstu i namjenu usluge, količinu, jedinične cijene);
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl., pri čemu je potrebno navesti vrstu promidžbe, trajanje i cijenu usluge);
* izdaci za troškove plaća i naknade voditeljima programa ili projekta, izvoditeljima iz organizacije Prijavitelja i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti ime i prezime osobe koja će biti angažirana, njezine stručne kompetencije, broj mjeseci i mjesečni bruto iznos naknade;
* troškovi komunikacije (troškovi telefona, interneta i sl.) koji moraju biti specificirani;
* troškovi nabavke opreme nužne za provedbu programa/projekta, koja mora biti specificirana po vrsti i iznosu;
* putni troškovi (npr. dnevnice za službena putovanja);
* izdaci za prijevoz (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza);
* ostali troškovi koji su izravno vezani za provedbu aktivnosti programa/projekta.

(2) Neizravni troškovi koji podrazumijevaju troškove koji nisu izravno povezani s provedbom programa ili projekta, ali neizravno pridonose postizanju njegovih ciljeva (energija, voda, uredski materijal, sitni inventar, telefon, pošta i drugi indirektni troškovi) prihvatljivi su u maksimalnom iznosu do 25% ukupnog traženog iznosa financiranja iz proračuna Grada pri čemu i ovi troškovi trebaju biti specificirani i obrazloženi. Navedeni postotak odnosi se isključivo na prijavu vezanu za realizaciju programa ili projekta.

(3) Neprihvatljivim troškovima se smatraju:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz drugih javnih izvora;
* kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa;
* gubitci na tečajnim razlikama;
* zajmovi trećim stranama;
* troškovi reprezentacije, hrane (osim u iznimnim slučajevima kada se kroz pregovaranje s nadležnim upravnim odjelom Grada dio tih troškova može priznati kao prihvatljiv trošak ili u slučaju višednevnih manifestacija, u maksimalnom iznosu prema procjeni Povjerenstva za ocjenjivanje)
* troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom Grada dio tih troškova može priznati kao prihvatljivi trošak)
* drugi troškovi koji nisu u neposrednoj povezanosti sa sadržajem i ciljevima programima/projektima.

(4) **Bez obzira na kvalitetu predloženog programa/projekta, Grad neće dati financijska sredstva za aktivnosti koje se već financiraju iz nekog javnog izvora i po posebnim propisima** – kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.

**3. NAČIN PRIJAVE**

Prijava se smatra potpunom ukoliko sadrži sve prijavne obrasce i obvezne priloge:

**(1)** Obrazac prijave programa/projekta (opis programa/projekta i proračun);

**(2)** Izjavu o nepostojanju dvostrukog financiranja (obrazac izjave se nalazi kao prilog u natječajnoj dokumentaciji);

**(3)** Izjavu o nekažnjavanju osobe ovlaštene za zastupanje i voditelja/ice programa/projekta (obrazac izjave se nalazi kao prilog u natječajnoj dokumentaciji);

**(4)** Izjavu o partnerstvu u skladu s čl. 16. Uredbe (u slučaju prijave u partnerstvu, obrazac izjave se nalazi kao prilog u natječajnoj dokumentaciji);

**(5)** Izjavu o financiranim projektima iz javnih izvora

**(6**) Dokaz o sufinanciranju projekta/programa od jedinica lokalne ili područne (regionalne) samouprave ili nekih drugih izvora sufinanciranja, ako je sufinanciranje iskazano u obrascu proračuna (preslika odluke i/ili ugovora o sufinanciranju);

**(7)** Dokumenti na osnovu kojih je utvrđen financijski plan (ponude, izjave suradnika o cijeni njihovih usluga, procjene troškova i sl.);

**(8)** uvjerenje nadležnog suda, ne starije od 6 mjeseci, da se ne vodi kazneni postupak protiv osobe ovlaštene za zastupanje organizacije Prijavitelja (koja je potpisala obrasce za prijavu projekta/programa i koja je ovlaštena potpisati Ugovor o financiranju) i voditelja programa/projekta;

**(9)** presliku potvrde Ministarstva financija – Porezne uprave o urednom ispunjavanju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunima jedinica lokalne samouprave (izvornik ne stariji od 30 dana od dana predaje Prijave);

**(10)** Presliku ovjerenog statuta nositelja projekta/programa (dovoljno je priložiti stranice gdje je vidljiva djelatnost u zaštiti okoliša);

**(11)** Neobaveznu natječajnu dokumentaciju (zapise, publikacije, novinske članke, nagrade, recenzije, osvrte te druge materijale koji prikazuju rad prijavitelja)

**(12)** Kontrolnu listu

Podnositelj prijave u obvezi je priložiti i sljedeće dokaze i priloge, **u slučaju da nisu dostupni u odgovarajućoj elektroničkoj bazi podataka** (u Registru udruga RH i Registru neprofitnih organizacija):

**(13)** Dokaz o registraciji organizacije Prijavitelja – Izvadak iz Registra udruga Republike Hrvatske ili njegovu presliku ne stariji od šest mjeseci od dana raspisivanja Javnog natječaja (za udruge), odnosno izvadak iz drugog odgovarajućeg registra (za ostale neprofitne organizacije)

**(14)** Financijski izvještaj organizacije Prijavitelja i to:

* za obveznike dvojnog knjigovodstva: presliku godišnjeg Izvještaja o prihodima i rashodima (obrazac PR-RAS-NPF), Bilancu (obrazac BIL-NPF) i Bilješke uz financijske izvještaje za prethodnu fiskalnu godinu;
* za obveznike jednostavnog knjigovodstva: Odluku o vođenju jednostavnog knjigovodstva i primjeni novčanog računovodstvenog načela usvojenu od zakonskog zastupnika podnositelja i Godišnji financijski izvještaj o primicima i izdacima za prethodnu fiskalnu godinu (obrazac G-PR-IZ-NPF);

## 3.1. SADRŽAJ PRIJAVNOG OBRASCA

* Prijavni obrazac dio je obvezne dokumentacije i dostavlja se isključivo na propisanom obrascu;
* Ispunjava se na hrvatskom jeziku i sadrži podatke o svim troškovima i opisu projekta/programa kao i o bespovratnim sredstvima koja se traže od Grada te podatke o Prijavitelju i organizaciji Prijavitelja;
* Obrasci u kojima nedostaju podaci vezani uz sadržaj projekta/programa neće biti uzeti u razmatranje;
* Obrazac je potrebno ispuniti na računalu. Rukom ispisani obrasci neće biti uzeti u razmatranje;
* Ukoliko Prijavni obrazac sadrži gore navedene nedostatke, prijava će se smatrati nevažećom.

## 

## 3.2. DOSTAVLJANJE PRIJAVE

* Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada: [www.gorica.hr](http://www.gorica.hr) te na mrežnim stranicama Ureda za udruge Vlade Republike Hrvatske.
* Obrasci koji su sastavni dio natječajne dokumentacije popunjavaju se putem računala te šalju u elektroničkom ili papirnatom obliku. Prijave koje nisu dostavljene na propisani način i ne sadrže svu dokumentaciju koja je propisana Uputama za prijavitelje, neće biti uzete u daljnje razmatranje;
* Prijava mora sadržavati obvezne obrasce vlastoručno potpisane od strane osobe ovlaštene za zastupanje i voditelja projekta te ovjerene službenim pečatom organizacije;
* **Prijavna dokumentacija s obveznim prilozima može se podnijeti elektroničkim putem slanjem na adresu elektronske pošte:** [**gvg.zastita.okolisa@gorica.hr**](mailto:gvg.zastita.okolisa@gorica.hr)
* Dokumentacija za prijavu u papirnatom obliku može se poslati preporučeno poštom, kurirom ili osobno (predaja u pisarnici Grada), u zatvorenoj omotnici na sljedeću adresu:

**Grad Velika Gorica**

**Upravni odjel za prostorno planiranje, graditeljstvo i zaštitu okoliša**

**Trg kralja Tomislava 34**

**HR-10410 Velika Gorica**

* Na vanjskom dijelu omotnice potrebno je istaknuti puni naziv i adresu prijavitelja s napomenom:

**„NE OTVARATI - Javni natječaj za financiranje programa/projekata udruga u području zaštite okoliša i prirode u 2025. godini“**

Uz dokumentaciju u papirnatom obliku potrebno je priložiti i dokumentaciju u elektroničkom obliku na CD-u ili USB-u.

## 3.3. ROK ZA SLANJE PRIJAVE

* rok za dostavu prijave na Javni natječaj elektroničnkim putem je 17. ožujka 2025. **do 24:00 sati;**
* rok za dostavu prijave na Javni natječaj osobno ili poštom je 17. ožujka 2025. **do 15:00 sati**. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na Javni natječaj. U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijma pošiljke;
* sve prijave dostavljene izvan roka neće biti uzete u razmatranje.

## 3.4. KOME SE OBRATITI UKOLIKO IMATE PITANJA

Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: [gvg.zastita.okolisa@gorica.hr](mailto:gvg.zastita.okolisa@gorica.hr) i tonajkasnije 8 dana prije zatvaranja Javnog natječaja.

# 4. OCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

## 4.1. PREGLED PRIJAVA U ODNOSU NA PROPISANE UVJETE JAVNOG NATJEČAJA

Po isteku roka za podnošenje prijava na Javni natječaj, Upravni odjel za prostorno planiranje, graditeljstvo i zaštitu okoliša Grada će pristupiti postupku ocjene ispunjavanja propisanih (formalnih) uvjeta Javnog natječaja, a sukladno Pravilniku Grada. U postupku provjere ispunjavanja formalnih uvjeta Javnog natječaja provjerava se:

* je li prijava dostavljena na pravi Javni natječaj u zadanome roku;
* je li zatraženi iznos sredstava unutar financijskih pragova postavljenih u Javnom natječaju;
* je li lokacija provedbe projekta prihvatljiva;
* ako je primjenjivo, jesu li prijavitelj i partner prihvatljivi sukladno Uputama za prijavitelje;
* jesu li dostavljeni, potpisani i ovjereni svi obvezni obrasci te,
* jesu li ispunjeni drugi formalni uvjeti Javnog natječaja.

Ocjena ispunjavanja propisanih uvjeta Javnog natječaja ne smije trajati duže od dva dana od dana isteka roka za podnošenje prijava na Javni natječaj, nakon čega se donosi odluka koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih uvjeta Javnog natječaja. Grad će Prijavitelje čije prijave ne ispunjavanju propisane uvjete u roku tri dana od zaprimanja prijave o tome obavijestiti pisanim putem i zatražiti naknadnu dopunu odnosno korekciju potrebnih podataka (npr. u prijavnom obrascu nedostaje podatak koji ne utječe na stvarnu kvalitetu prijave). Za prijavitelje koji na zahtjev Grada u roku četiri dana dostave tražene podatke ili priloge smatrat će se da su podnijeli potpunu prijavu.

## 4.2. OCJENA PRIJAVA KOJE SU ZADOVOLJILE PROPISANE UVJETE JAVNOG NATJEČAJA

Grad uspostavlja stručno ocjenjivačko tijelo - Povjerenstvo za procjenu prijavljenih programa/projekata (u daljnjem tekstu: Povjerenstvo). Povjerenstvo je nezavisno stručno ocjenjivačko tijelo kojega mogu sačinjavati predstavnici Grada, znanstvenih i stručnih institucija, nezavisni stručnjaci i predstavnici organizacija civilnog društva. Svaka pristigla i zaprimljena prijava ocjenjuje se temeljem odgovarajućeg obrasca za provjeru propisanih uvjeta natječaja koji se nalazi u Prilogu Javnog natječaja (Tehnička dokumentacija).

Povjerenstvo obavlja bodovanje/ocjenjivanje svih prijava i to prema kriterijima propisanim uvjetima Javnog natječaja te odgovarajućeg obrasca za ocjenu kvalitete prijave.

Nerealan proračun može biti razlog za nižu ocjenu i moguće odbacivanje prijave za financiranje. Kriteriji, njihovo ponderiranje i bodovanje omogućuju procjenu koja će pristigle prijave rangirati prema njihovoj kvaliteti. Svaki član Povjerenstva odvojeno boduje i ocjenjuje svaku pojedinu prijavu.

Povjerenstvo za ocjenjivanje formira liste rezultata za financijsku podršku programu/projektu zbrajanjem pojedinačnih bodova ocjenjivača. Izračun aritmetičke sredine prethodno navedenih bodova, koji se upisuje u skupni obrazac pojedine prijave, predstavlja ukupni broj bodova koji je prijava ostvarila.

Lista rezultata sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim, a financiranje će ostvariti samo onaj broj najbolje ocijenjenih prijava čiji zatraženi iznosi zajedno ne premašuju ukupni iznos Javnog natječaja.

Prijave koje prilikom postupka ocjenjivanja ne ostvare minimalno 50% ukupno mogućeg broja bodova neće moći biti financirane kroz Javni natječaj.

Za prijavu koja ostvari 50% i više od ukupno mogućeg broja bodova Povjerenstvo će u skupnom obrascu ocjene navesti predlaže li se UO-u za prostorno planiranje, graditeljtsvo i zaštitu okoliša Grada:

* financiranje prijavljenog programa/projekta u ukupno zatraženom iznosu potpore ili
* djelomično financiranje u iznosu koji bi se utvrdio naknadnim dogovorom između UO za prostorno planiranje, graditeljstvo i zaštitu okoliša Grada i Prijavitelja, i to o stavkama proračuna i aktivnostima u opisnom dijelu prijave koje treba izmijeniti, a sukladno preporuci Povjerenstva u opisnoj ocjeni prijave, pri čemu će financiranje ostvariti samo onaj broj najbolje ocijenjenih prijava čiji zatraženi iznosi zajedno ne premašuju ukupni iznos Javnog natječaja.

Na temelju prijedloga Povjerenstva i nakon završenih pregovora, Odluku o odobravanju financijskih sredstava (u nastavku: Odluku o financiranju) donosi gradonačelnik Grada Velike Gorice.

# 5. OBAVIJEST O DONOŠENJU ODLUKE O DODJELI FINANCIJSKIH SREDSTAVA

Nakon donošenja Odluke o financiranju za odabrane prijave, UO za prostorno planiranje, graditeljtstvo i zaštitu okoliša Grada na službenim mrežnim stranicama Grada objavljuje rezultate Javnog natječaja s podacima o Prijaviteljima programa/projekata kojima su odobrena sredstva i iznosima odobrenih sredstava za financiranje.

Grad će u roku od 8 dana od donošenja Odluke o financiranju obavijestiti Prijavitelje čije prijave nisu prihvaćene za financiranje o razlozima zbog kojih potpora nije odobrena uz navođenje ostvarenog broja bodova/ocjena po pojedinim kategorijama ocjenjivanja.

Prijaviteljima kojima nisu odobrena financijska sredstva može se na njihov zahtjev u roku od 8 dana od dana primitka pisane obavijesti o rezultatima Javnog natječaja omogućiti uvid u zbirnu ocjenu njihove prijave uz pravo Grada da zaštiti tajnost podataka o osobama koje su ocjenjivale prijavu. Prijavitelji koji nisu zadovoljni Odlukom o financiranju imaju pravo na prigovor.

**Prigovor** na natječajni postupak se može podnijeti isključivo u slučaju dodjele 0 bodova po jednom od kriterija ili u slučaju dodjele ukupnog broja bodova manje od 50, ukoliko Prijavitelj smatra da je u prijavi dostavio dovoljno dokaza/argumenata za drugačije bodovanje. Prigovor se ne može podnijeti na odluku o neodobravanju sredstava ili visinu dodijeljenih sredstava.

Prigovori se podnose UO za prostorno planiranje, graditeljtstvo i zaštitu okoliša Grada u pisanom obliku u roku od osam dana od dana dostave pisane obavijesti o rezultatima Javnog natječaja, a odluku po prigovoru uzimajući u obzir sve činjenice donosi Gradonačelnik. Rok za donošenje odluke po prigovoru je osam dana od dana primitka prigovora.

Ako prigovor nije razumljiv ili ne sadržava sve što je potrebno da bi se o njemu moglo odlučiti UO za prostorno planiranje, graditeljtstvo i zaštitu okoliša Grada pozvat će Prijavitelja da prigovor ispravi odnosno dopuni u skladu s danom uputom i u tu mu svrhu vratiti prigovor. Bude li prigovor od strane Prijavitelja ispravljen odnosno dopunjen i poslan u roku od dva kalendarska dana od dana primitka vraćenog prigovora smatrat će se valjano zaprimljenim te će se po njemu postupati u skladu s propisanom procedurom.

Postupak dodjele financijskih sredstava Prijaviteljima se ne vodi kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku nego je postupak utvrđen Pravilnikom Grada.

Prigovor ne odgađa izvršenje odluke i daljnju provedbu natječajnog postupka.

Temeljem odluke Gradonačelnika o prigovoru, Odluka o financiranju je konačna.

**5.1. SKLAPANJE UGOVORA O FINANCRANJU PROGRAMA/PROJEKTA**

Nakon što Odluka o financiranju postane konačna Grad će sa svim udrugama kojima su odobrena financijska sredstva Grad potpisati ugovor o financiranju programa ili projekata najkasnije 30 dana od dana donošenja odluke o financiranju.

U slučaju da je odobreno samo djelomično financiranje programa ili projekta, Upravni odjel za prostorno planiranje, graditeljtstvo i zaštitu okoliša ima obvezu prethodno pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Tako izmijenjeni obrasci prijave postaju sastavni dio ugovora.

Prilikom pregovaranja Grad će prioritet financiranja staviti na aktivnosti koje će učinkovitije ostvariti ciljeve iz razvojnih i strateških dokumenata Grada.

**5.2. INDIKATIVNI KALENDAR NATJEČAJNOG POSTUPKA**

|  |  |
| --- | --- |
| **Faze natječajnog postupka** | **Datum** |
| **Objava Javnog natječaja** | 13.02.2025. |
| **Rok za dostavu prijava** | 17.03.2025. |
| **Rok za slanje pitanja vezanih uz Javni natječaj** | 07.03.2025. |
| **Rok za davanje odgovora na pitanja vezana uz Javni natječaj** | 11.03.2025. |
| **Rok za provjeru propisanih uvjeta Javnog natječaja** | 20.03.2025. |
| **Rok za slanje obavijesti o neispunjenju uvjeta propisanih Javnim natječajem** | 21.03.2025. |
| **Rok za ocjenu prijava koje su zadovoljile uvjete propisane Javnim natječajem** | 26.03.2025. |
| **Rok za usklađenje proračuna sukladno dogovoru Prijavitelja i UO za prostorno planiranje, graditeljstvo i zaštitu okoliša Grada** | 01.04.2025. |
| **Rok za objavu Odluke o financiranju i slanje obavijesti Prijaviteljima** | 03.04.2025. |
| **Rok za ugovaranje** | 07.04.2025. |

Grad ima mogućnost izmjene indikativnog kalendara natječajnog postupka. Obavijest o tome kao i izmjenjena tablica objavit će se na web stranici: [www.gorica.hr](http://www.gorica.hr).

6. IZVJEŠTAVANJE O DODJELI ODOBRENE POTPORE

(1) Prijavitelj kojem se odobri potpora bit će obvezan sukladno potpisanom Ugovoru o financiranju Gradu dostaviti opisni i financijski izvještaj provedbe programa/projekta koji je sastavni dio natječajne dokumentacije.

(2) U financijskom izvještaju navode se cjelokupni troškovi programa, projekta ili neovisno o tome iz kojeg su izvora financirani.

(3) Obvezno se dostavljaju i dokazi o nastanku troška podmirenog iz sredstava Grada (preslike faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslika naloga o prijenosu ili izvoda sa žiro računa).

(4) Uz opisni i financijski izvještaj dostavljaju se prilozi vezani uz provedbu programa/projekta koji dokazuju provedbu pojedinih aktivnosti (popratni materijali kao što su isječci iz novina, objave na društvenim mrežama, video zapisi, fotografije i dr.).

**Opisni i financijski izvještaj dostavljaju se elektroničkim putem slanjem na adresu elektronske pošte:** [**gvg.zastita.okolisa@gorica.hr**](mailto:gvg.zastita.okolisa@gorica.hr) ili u tiskanom obliku na obrascima koji su sastavni dio natječajne dokumentacije, najkasnije do 31.01.2026. godine.

# 7. POPIS NATJEČAJNE DOKUMENTACIJE

## 7.1. NATJEČAJNA DOKUMENTACIJA

Natječajna dokumentacija objavljena je na mrežnim stranicama Grada: [www.gorica.hr](http://www.gorica.hr), a obuhvaća:

1. Javni natječaj (PDF format)
2. Popis priloga koji se prilažu prijavi (PDF format)
3. Upute za prijavitelje (PDF format)
4. Obrazac 1 - Opis programa ili projekta s proračunom programa ili projekta (word format)
5. Obrazac 2 - Izjava o nepostojanju dvostrukog financiranja (word format)
6. Obrazac 3 - Izjava o nekažnjavanju (word format)
7. Obrazac 4 - Izjava o partnerstvu (word format)
8. Obrazac 5 - Izjava o financiranim projektima iz javnih izvora (word format)
9. Obrazac 6 - Opisni i financijski izvještaj provedbe programa ili projekta (word format)
10. Obrazac 7 - Ugovor o financiranju programa ili projekta (PDF format)
11. Kontrolna lista (word format)

**7.2. TEHNIČKA DOKUMENTACIJA**

Natječajna dokumentacija objavljena je na mrežnim stranicama Grada: [www.gorica.hr](http://www.gorica.hr), koju ispunjavaju članovi Povjerenstva obuhvaća:

1. Obrazac 1 - Izjava o nepristranosti i povjerljivosti za administrativno povjerenstvo (PDF format)
2. Obrazac 2 - Izjava o nepristranosti i povjerljivosti za povjerenstvo za ocjenjivanje prijava na Javni natječaj (PDF format)
3. Obrazac 3 - Provjera propisanih uvjeta Javnog natječaja (PDF format)
4. Obrazac 4 - Kriteriji za ocjenjivanje kvalitete programa/projekata prijavljenih na Javni natječaj (PDF format)
5. Poslovnik povjerenstva za provjeru ispunjavanja propisanih (administrativnih) uvjeta prijavljenih programa/projekata na javni natječaj (PDF format)
6. Poslovnik povjerenstva za procjenu prijavljenih programa/projekata na Javni natječaj (PDF format)
7. Obrazac 5 - Procjena kandidata za povjerenstvo za ocjenjivanje prijava na Javni natječaj (PDF format)
8. Obrazac 6 - Baze ocjenjivača koji sudjeluju u provedbi i praćenju Javnog natječaja (PDF format)

**7.3. DODATNA DOKUMENTACIJA**

* Pravilnik Grada o financiranju udruga i drugih neprofitnih organizacija iz Proračuna Grada.
* Proračun Grada za 2025. godinu.

Dodatna dokumentacija dostupna je na web stranici [www.gorica.hr](http://www.gorica.hr).

1. Troškovi koji ispunjavaju kriterije iz članka 46. Pravilnika o financiranju udruga i drugih neprofitnih organizacija iz Proračuna Grada Velike Gorice (Službeni glasnik Grada Velike Gorice broj 2/2022 dalje: Pravilnik Grada) [↑](#footnote-ref-1)